החלטתם לקחת משכנתא אבל אתם לא יודעים איזה מסלול הכי נכון בשבילכם? אספנו עבורכם מספר יועצי משכנתאות באשדוד שיבטיחו שתיקחו את המשכנתא הכי נוחה ומשתלמת, ועל הדרך יעזרו לכם גם לעשות קצת סדר בראש.
מזה 15 שנה שאולג קרזון עוסק בתחום הנדל"ן. במהלך השנים הללו צבר ידע וניסיון רב, הן ביזמות נדל"ן בקניית ומכירת נכסים פרטיים ומסחריים, הן כיועץ משכנתאות והן כמשקיע בתחום הנדל"ן וכבעל של מספר נכסים אותם הוא משכיר.
אולג בעל חברת "מקסימום ייעוץ משכנתאות", הוא אף חבר בהתאגדות של יועצי משכנתאות ומשתתף לעתים קרובות בהשתלמויות וכנסים, כך הוא ממשיך להתעדכן ולצבור ידע בתחום.
אולג משמש כיועץ עצמאי שאינו שייך לשום בנק, ולכן הוא דואג אך ורק לאינטרסים של לקוחותיו, בניגוד ליועצי משכנתאות בבנקים שאינם רואים רק את טובתו של הלקוח לנגד עיניהם, אלא גם את האינטרסים של הבנקים – מקום עבודתם.
במסגרת שירותיו, אולג מעניק ייעוץ וליווי בתהליך קבלת משכנתא לקניית דירה, משכנתא לסגירת חובות, משכנתא לכל מטרה, מחזור משכנתא קיימת, משכנתא למשקיעים עד 75% מימון, משכנתא לנכס מסחרי, ומשכנתא הפוכה לפנסיונרים.
אולג דואג ללוות את לקוחותיו החל מהשיחה או הפגישה הראשונה ועד קבלת הכסף, ובתהליך זה הוא זמין ונגיש ללקוחותיו מסביב לשעון בטלפון ובוואטסאפ. מה שמבדל אותו מיועצים אחרים הוא שיש אחריות על עבודתו. "הלקוח לא משלם מקדמות אלא רק אחרי שהוא מקבל אישור עקרוני מהבנק ורק אחרי שחסכתי לו כסף, במילים אחרות, אם לא חסכתי ללקוח הוא לא צריך לשלם לי כסף", אומר אולג.
אולג מעניק ייעוץ וליווי ללקוחותיו, שחלקם אף מגיעים מעולם הכלכלה ושמאות מקרקעין בכל רחבי הארץ הן במשכנתאות והן בהשקעות נדל"ן, פרטיות או מסחריות, לאורך כל תהליך רכישת הנכס. "לאורך התהליך עולות שאלות רבות כמו היכן כדאי לרכוש נכס, וגם לשאלות אלו אני נותן מענה. בנוסף, במסגרת שירותיי, אין צורך שהלקוח יבוא איתי לפגישות בכל הבנקים, אלא אני מקיים עבור הלקוח מכרז בין הבנקים על מנת לקבל את התנאים הכי טובים, ובכך חוסך מהלקוח הרבה מאוד התרוצצויות, ובזבוז משאבים. אני עושה עבור הלקוח את כל התהליך מההתחלה ועד הסוף ונותן שירות עד הבית בכל הארץ. כל שעל הלקוח לעשות הוא להגיע לפגישה בודדת בבנק על מנת לחתום על המשכנתא".
"אנשים חושבים שהדבר הכי חשוב בלקיחת משכנתא הוא הריביות, זה אכן אחד הפרמטרים החשובים, אבל הכי חשוב הוא התמהיל. צריך לבנות אותו נכון ולבחור בחוכמה את המסלולים. לקוח שניגש לבנק מקבל מה שהבנק נותן לו ואין לו מושג על מה שקיים מעבר לזה. אם לצורך העניין יש 7 מסלולים, הבנק נותן לו את שלושת המסלולים הכי מסוכנים מתוכם, והלקוח אפילו לא מודע לכך ולא יודע מה לבקש.
"על מנת לחסוך כסף ללקוח, אני מתאים לו מסלול מכלל המסלולים הקיימים באופן אישי וספציפי ובהתאם למטרותיו, לתוכניותיו וליכולתו הפיננסית", אומר אולג.
לדברי אולג, בניית התמהיל הנכון היא זו שחוסכת כסף רב ללקוחות. דוגמא לכך היא לקוחה בעלת תואר בכלכלה מראשל"צ, שפנתה לאולג לפני כמה חודשים בעקבות המלצה, על מנת שילווה אותה בתהליך קבלת המשכנתא. הלקוחה עמדה לרכוש דירה מקבלן של תמ"א 38. קיים רק בנק אחד שמסכים לתת משכנתא לדירה בתמ"א 38. לאחר שהלקוחה פנתה לבנק לקבל את ההצעה, היא הגיעה לאולג. "יכולתי לפנות אך ורק לבנק היחיד שהסכים לתת משכנתא לפרויקט הזה, ורק בגלל שבניתי את התמהיל בצורה נכונה ותכננתי היטב את המסלולים, חסכתי ללקוחה 196,000 ₪", אומר אולג ומציין שקבלת ייעוץ נכון ובלתי תלוי, כפי שהוא נותן ללקוחותיו מביאה לחיסכון שיכול להגיע גם ל-300,000-400,000 ₪.